亞倫·圖靈

亞倫·馬斐臣·圖靈係英國數學家，電算學嘅先驅。佢喺第二次世界大戰時英國布萊切利園主持研究過德國嘅恩尼格瑪密碼機，並建立咗數學模型「圖靈機」。好多歷史學家認為：圖靈機將二戰縮短徂成兩年到四年，重救咗千千萬萬個人嘅生命。圖靈機後來重成為咗電算學嘅基礎模型。

二戰結束之後，圖靈去咗英國國家物理實驗室做嘢，應數學部監督人莊·禾默斯利嘅邀請，研製ACE自動計算引擎。後來圖靈被人揭發係同性戀者，而當時同性戀係犯法嘅。1952年，圖靈被判「嚴重行為不檢」罪名成立，無得再繼續打政府份工，之後重因為唔想坐監而被迫接受雌激素注射。佢喺1954年自殺身亡。2009年，英國首相白高敦代表英國政府向圖靈道歉。2013年，英女王伊麗莎白二世頒佈詔令：赦免圖靈嘅一切罪名。

英國數學家

自殺者